UDDANNELSER PÅ TECHCOLLEGE - PDF
Download "UDDANNELSER PÅ TECHCOLLEGE"
1 UDDANNELSER PÅ TECHCOLLEGE
2 På TECHCOLLEGE bliver du undervist af engagerede faglærere med erfaring fra erhvervslivet. Vi går op i godt håndværk, og vi vil gøre vores til, at du bliver så dygtig som muligt. Det kræver også noget af dig som elev. Til gengæld bliver nogle af vores elever Danmarks bedste. Og mange andre kommer længere, end de selv havde troet. De fleste af vores uddannelser foregår i Aalborg og Nørresundby. Men nogle fag kan du også starte på i Hobro. En uddannelse ved TECHCOLLEGE kræver mod, tankekraft og dygtige hænder. Uanset om man vil være tjener, mediegrafiker eller landmand. Eller om man vil tage sin uddannelse som EUX er. Det er derfor, vi siger: Vi tør, vi tænker, vi skaber. Så hvad vil du være god til? Find din uddannelse her og læs mere på techcollege.dk. Er du i tvivl? Få hjælp af én af vores vejledere. www.
3 INDHOLD Det starter med et grundforløb...4 Hvad er EUX?...6 Praktisk information...8 Tilmelding og optagelse...9 LIVSSTIL OG SUNDHED...10 Frisør...11 Kosmetiker...12 Tandklinikassistent...13 MAD OG OPLEVELSER...14 Bager og konditor...16 Detailslagter...17 Gastronom...18 Ernæringsassistent...19 Tjener...20 Receptionist...21 LANDBRUG, DYR, PLANTER OG NATUR Landbrugsuddannelsen...24 Dyrepasser...25 Greenkeeper/groundsman...26 Anlægsgartner...27 KONSTRUKTION, PRODUKTION OG BILER Personvognsmekaniker...29 Lastvognsmekaniker...30 Smed...31 Industritekniker...32 Teknisk designer...33 EL, BYGGERI OG ENERGI...34 Automatik- og procesuddannelsen Elektronik- og svagstrømsuddannelsen Elektriker...38 VVS-energiuddannelsen...39 Bygningsmaler...40 Murer...41 Tømrer...42 Byggemontagetekniker...43 Vindmølleoperatør...44 Industrioperatør...45 IT, WEB OG MEDIER...46 Data- og kommunikationsuddannelsen Webintegrator...48 Digital media...49 Mediegrafiker...50 Grafisk tekniker
4 DET STARTER MED ET GRUNDFORLØB Din uddannelse starter med et grundforløb. Grundforløbet er delt i to dele, GF1 og GF2, på hvert et halvt skoleår (20 ugers undervisning). Hvis du kommer lige fra 9. eller 10. klasse, starter du på GF1 og fortsætter derefter på GF2. Hvis du ikke kommer lige fra folkeskolen, starter du direkte på GF2. Er du over 25 år, gælder andre regler. Få mere at vide af én af vores vejledere. GRUNDFORLØB 1 GF1 VÆLG FAGRETNING Hvis du kommer lige fra 9. eller 10. klasse, starter du det første halve år på GF1. På GF1 skal du vælge en fagretning. En fagretning introducerer dig for en række fag, der er beslægtet med hinanden. Det kan hjælpe dig med at vurdere, hvilket fag du skal uddanne dig inden for, og det giver dig en god forståelse for nogle af de andre fag, du engang skal arbejde sammen med. Se de fagretninger du kan vælge på techcollege.dk/uddannelser/gf1. Du kan starte på GF1 i august. GRUNDFORLØB 2 GF2 VÆLG UDDANNELSE Hvis du ikke kommer lige fra folkeskolen, eller hvis du har gennemført GF1, skal du på GF2. På GF2 søger du direkte ind på det fag, du ønsker at uddanne dig inden for. GF2 er fagets grunduddannelse, og det tager et halvt år (20 ugers undervisning). Efter GF2 starter du på dit hovedforløb, hvor du bl.a. skal i praktik. Du starter på GF2, når du: // er gået ud af folkeskolen for mere end et år siden // har gennemført GF1 // har en praktikplads i en virksomhed (en uddannelsesaftale) Du kan typisk starte på GF2 enten i august eller i januar. EUX starter kun GF2 i januar. Læs mere om EUX på side 6. 4
5 Når du starter på GRUNDFORLØB 1 Vælg fagretning Vælg uddannelse 9./10. kl. GF1 ½ år GF2 ½ år Hovedforløb 2-5 år Når du starter på GRUNDFORLØB 2 Vælg uddannelse 9./10. kl. Mere end 1 år GF2 ½ år Hovedforløb 2-5 år 5
6 HVAD ER EUX? EUX kombinerer en erhvervsuddannelse med gymnasiefag. Tager du en EUX, får du både svendebrev og studiekompetencer på én uddannelse. Det giver dig flere muligheder fx kan du selv vælge, om du vil have et job med det samme, eller om du vil læse videre. OTTE FORSKELLIGE EUX-UDDANNELSER Du kan tage en EUX som: // Datatekniker se side 47 // Elektriker se side 38 // Industritekniker se side 32 // Lastvognsmekaniker se side 30 // Murer se side 41 // Personvognsmekaniker se side 29 // Smed se side 31 // Tømrer se side 42 Få mere at vide om EUX på techcollege.dk/eux. HVEM KAN TAGE EN EUX? EUX er ikke for alle. EUX er for dig, der ikke vil vælge noget fra. Dig, der vil have en faglig uddannelse og vil læse videre bagefter. Du skal både være god til at bruge dine hænder og dit hoved. EUX-elever har kortere tid til at lære både håndværket og gymnasiefagene, så du skal være hurtig til at lære og vigtigst af alt skal du være villig til at yde en indsats. EUX er ikke den letteste ungdomsuddannelse, du kan tage. Men hvis du har gåpåmod og store ambitioner, og hvis en afvekslende uddannelse med engagerede lærere er noget for dig, så er EUX et godt valg. HVIS DU VIL LÆSE VIDERE Hvis du vil læse videre, er EUX den bedste start, du kan få: Du har en meget bedre forståelse af den teori, du lærer på de videregående uddannelser, fordi du både har en masse faglig og praktisk viden og en masse erfaring fra dine praktikperioder. EUX giver dig direkte adgang til en række tekniske, videregående uddannelser. Du kan for eksempel vælge at læse videre til datalog, ingeniør, arkitekt, eller maskinmester alt efter hvilken erhvervsuddannelse du vælger. Jeg valgte denne uddannelse, fordi mulighederne er meget mere åbne, når jeg er færdig. Jeg ville gerne have både en faglig uddannelse og en studentereksamen, så EUX var den perfekte mulighed for at indfri det. Jeg elsker al teknologi, mest af alt udviklingen, som hele tiden udvikler sig til det bedre, og nye metoder man kan gøre ting på. Netværk er mit hovedfag, og jeg har altid været interesseret i data. Jeg drømmer om at arbejde i den samme branche, som jeg er i nu, så mon ikke muligheden er der. Martin, EUX-datatekniker-elev 6
8 PRAKTISK INFORMATION På TECHCOLLEGEs hjemmeside under hver enkelt uddannelse har vi samlet praktisk information til vores elever. Her kan du bl.a. læse om: // Skolens IT-systemer // Mad, drikkevarer og kantine // Ordensregler og rygeregler // SU og løn // Tilskud til transport (befordring) // Busruter og ungdomskort // Vejledning og ekstra støtte // Sygemelding Så husk at besøge techcollege.dk, før du starter på skolen. PRAKTIKCENTERET HVIS DU MANGLER EN LÆREPLADS På de allerfleste erhvervsuddannelser skal du have en praktikplads for at fortsætte uddannelsen efter grundforløbet. Finder du ikke en praktikplads, er skolepraktik i TECHCOLLEGE Praktikcenter en god vej videre. Så kan du nemlig få din uddannelse alligevel. Som skolepraktikelev følger du uddannelsen på samme måde som elever, der er i praktik i en virksomhed. Det betyder, at der er uddannelsesgaranti! Der er ikke skolepraktik på alle uddannelser. Du kan se en liste over de uddannelser, som vi har skolepraktik til, på techcollege.dk/praktikcenter. DU KAN BO PÅ SKOLEHJEM Hvis du bor langt væk fra skolen, har du mulighed for at bo på vores skolehjem, mens du tager din uddannelse. Der er personale til stede hele døgnet, og der er en reception, café, fitnesscenter, biograf og andre faciliteter, som du kan bruge. Du kan også få lektiehjælp og deltage i de mange fællesaktiviteter. Skolehjemmet ligger på Rørdalsvej 10, 9000 Aalborg. Læs mere om regler, priser osv. på techcollege.dk/skolehjem 8
9 TILMELDING OG OPTAGELSE SÅDAN SØGER DU OM OPTAGELSE PÅ VORES UDDANNELSER Du søger ind på din uddannelse på optagelse.dk. Få evt. hjælp på techcollege.dk/tilmelding DU KAN STARTE FLERE GANGE OM ÅRET Grundforløb 1 (GF1) starter i august. Grundforløb 2 (GF2) starter typisk flere gange om året det varierer fra uddannelse til uddannelse. KRAV SOM DU SKAL OPFYLDE For at starte på en erhvervsuddannelse skal du have et gennemsnit på mindst 02 i dansk og matematik ved afgangsprøven i folkeskolen. Hvis du skal starte på grundforløb 1 (GF1), skal du desuden være vurderet uddannelsesparat. Opfylder du ikke kravene, så kontakt en af vores vejledere for at høre, hvilke muligheder du har: 9
10 LIVSSTIL OG SUNDHED TILMELD DIG LIVSSTIL OG SUNDHED, HVIS DU VIL FORTSÆTTE PÅ: // Frisør // Kosmetiker // Tandklinikassistent Fagretningen giver også adgang til alle andre erhvervsuddannelser i Danmark. Er du interesseret i at arbejde med mennesker, er du serviceminded og imødekommende? Kan du lide at arbejde i teams, er du kreativ, og har du sans for orden og hygiejne? Så er Livsstil og sundhed noget for dig. I SALON, KLINIK OG TEORILOKALER Din skoledag vil foregå i salon, klinik og teorilokaler med praktiske opgaver. Vi vil udfordre dig til at tænke nyt gennem arbejdet med tværfaglige projekter og cases, der relaterer sig til din fremtidige arbejdsplads. Du vil opleve forskellige arbejdsformer: Nogle opgaver løser du alene, og i andre projekter arbejder I to og to eller i teams. PROFESSIONEL SERVICE Faglig stolthed vil være et nøglebegreb, og vi lægger vægt på samarbejde, præcision, kvalitet og omhyggelighed. Du lærer at udføre faglige opgaver professionelt og sikkert, og i klinik og salon lærer du at servicere kunder og patienter. Vi lægger vægt på, at du træner fagudtryk og samtidig lærer at kommunikere med kunder og patienter. Du lærer at tænke arbejdsmiljø og hygiejne som en naturlig del af hverdagen. BRANCHEKENDSKAB OG ARBEJDSPLADSKULTUR På grundforløb 1 har du også faget dansk. Du skal fx lære at læse faglige instruktioner, lave arbejdsbeskrivelser og forklare processer. Du vil også blive præsenteret for samfundsemner, der berører dig og din kommende branche. Hvordan ser en lønseddel ud? Hvorfor betaler man skat? Hvad betyder arbejdspladskultur? Hvad er medborgerskab? Du får også viden om, hvordan du søger job og skriver en ansøgning. DIG SELV OG DINE VANER Du vil også lære, hvad det betyder for dit arbejdsliv, at du selv har en sund livsstil. Jobbene, som denne fagretning fører til, kræver, at du er i god fysisk form. Du skal forholde dig til dine vaner, din mad, hvordan du står og sidder, når du arbejder, og hvad du laver i din fritid, for det hele har indflydelse på dit arbejde. ENGAGEMENT OG VILJE På Livsstil og sundhed vil dine lærere løbende tale med dig om dine styrker og talenter, så opgaverne kan tilpasses dit niveau, og du står godt rustet til dit valg af uddannelse. Når du afslutter forløbet, har du fået et bredt kendskab til de forskellige brancher, og du er klar til næste skridt. Du vil under hele forløbet få vejledning i at vælge din endelige uddannelse. Til gengæld forventer vi, at du møder op med interesse og vilje til at yde en indsats og lægge engagement i uddannelsen. Du finder Livsstil og sundhed under hovedområdet: Omsorg, sundhed og pædagogik Læs om tilmelding og optagelse på side 9. 10
11 FRISØR FACTS OM UDDANNELSEN TIL FRISØR Maks. 4½ år Frisuredesign moderne styling, vandondulation og jernkrøl, dame- og herreklippeteknik, kemisk behandling (farvning, strukturbehandling), dagog aftenmakeup, psykologi, faglig engelsk, bogføring m.fl. Frisør i salon i Danmark eller et andet sted i verden SKOLEPRAKTIK: Kan du ikke finde en læreplads, kan du fortsætte din uddannelse i TECHCOLLEGE Praktikcenter ADGANGSBEGRÆNSNING: Der er adgangsbegrænsning på uddannelsen for elever, der ikke har en læreplads. Kontakt vejlederen for at høre, hvordan du søger en kvoteplads. Jeg har aldrig været god til at sidde stille på en stol og modtage tavleundervisning, så det lå helt naturligt for mig, at jeg skulle have tingene i hænderne for at lære noget. Og så har jeg altid gerne villet være frisør. Det startede ret tidligt og gik ud over alle mine dukker. Frisørfaget står ikke stille det er altid i udvikling, der kommer hele tiden nye trends, farver, produkter og jeg kunne blive ved, og man kan altid dygtiggøre sig. Men det er en hård branche både fysisk og psykisk; man står i alle mulige stillinger og i kemi hver dag. Man skal også lægge øre til mange ting. I fremtiden ser jeg gerne mig selv fuld i gang som frisør, men man ved aldrig, hvad der sker. Jeg drømmer om min egen salon engang, har altid godt kunnet tænke mig en rigtig old school barber shop det kunne være fedt! Sandra, frisør-elev Livsstil og sundhed under hovedområdet Omsorg, sundhed og pædagogik. Rørdalsvej Aalborg 11
12 KOSMETIKER FACTS OM UDDANNELSEN TIL KOSMETIKER Maks. 3 år Anatomi, fysiologi, faglig teori og mikrobiologi, præparatkemi, ernæring, hud- og skønhedspleje, sundhed, dermatologi, erhvervsøkonomi, salgstræning m.fl. Kosmetiker i (egen) skønhedssalon eller hudplejeklinik Jeg var i gang med uddannelsen til materialist, men så fik jeg faktisk en elevplads som kosmetiker. Jeg tror, det er en tøseting det her med ansigtsbehandling, produkter og velvære det har altid interesseret mig. Jeg tror, det er et drømmejob for mange piger. Det med at have viden om indre og ydre velvære, og hvordan man får en smuk hud. Det er rigtigt fedt, at man kan hjælpe folk. Nu arbejder jeg mest med hud, så hvis nu der kommer én ind og er ked af en trist hud, så kan jeg lave et kurforløb, hjælpe og skabe forandringer. Folk går glade ud af døren! Det er det, jeg allerbedst kan lide ved det. Men på uddannelsen sidder du ikke bare på en stol og laver ansigtsbehandlinger eller lægger makeup dagen lang. Jeg blev selv overrasket over al den viden, vi skal have: Vi er meget nede i mikrobiologi, kemikaliers effekt på kroppen, fx den syre vi arbejder med, allergier, ernæring, dermatologi, hudens opbygning helt nede på celleniveau og vi skal kunne alle muskler og knogler i kroppen på dansk og latin. Hvordan nedspaltes proteiner i kroppen? Det kan vi fx blive spurgt om til en prøve. Så det er en meget grundig uddannelse. Man er ikke bare én, der kan svinge en pensel! Louise, kosmetiker-elev Livsstil og sundhed under hovedområdet Omsorg, sundhed og pædagogik. 12 Rørdalsvej Aalborg
13 TANDKLINIKASSISTENT FACTS OM UDDANNELSEN TIL TANDKLINIKASSISTENT Maks. 3½ år Anatomi, fysiologi, grundlæggende klinikadministration, hygiejne, odontologisk patologi og klinik, protetik, profylakse, radiologi m.fl Tandklinikassistent hos privatpraktiserende tandlæge eller i omsorgstandplejen (skoletandplejen) SKOLEPRAKTIK: Finder du ikke en praktikplads, kan du fortsætte din uddannelse i skolepraktik i praktikcenteret SKT-HEALTH i Aarhus. Jeg valgte denne uddannelse, fordi jeg godt kan lide at have med mennesker at gøre. Man skal tage sig af patienten og sørge for, patienten føler sig tryg i vores rammer. Jeg valgte også uddannelsen, fordi tingene skal være rene, og der skal se pænt og rent ud. Det bedste ved mit fag er patienterne og det at være med til at give patienterne en god oplevelse og en behandling, de bliver glade for. Den største ulempe ved det her fag er, at man virkelig skal huske at sidde rigtigt m.m. Det er hårdt arbejde for kroppen. Men hvis man gør det, giver det ikke problemer. Om 10 år ser jeg mig selv som tandklinikassistent ved en børnetandpleje eller en stor privat klinik. Måske er jeg tandplejer. Kristine, tandklinikassistent-elev Livsstil og sundhed under hovedområdet Omsorg, sundhed og pædagogik. 13 Rørdalsvej Aalborg 13
14 MAD OG OPLEVELSER TILMELD DIG MAD OG OPLE- VELSER, HVIS DU VIL FORT- SÆTTE PÅ: // Bager og konditor // Gastronom // Ernæringsassistent // Detailslagter // Receptionist // Tjener Er du serviceminded og imødekommende? Interesserer du dig for gastronomi og det bagvedliggende arbejde? Hvis du kan svare ja, så er Mad og oplevelser den rigtige fagretning for dig! I KØKKEN OG RESTAURANT Du og din klasse har timer både i teorilokaler, bageri, slagteri, køkken og restaurant. Du bliver introduceret til forskellige faglige teknikker i, hvordan du bager, skærer kød, laver pålæg, laver mad, serverer og tager imod gæster og kunder. Vi træner det faglige sprog og fagudtryk, ligesom du lærer at kommunikere med forskellige kundetyper og kolleger fra andre faggrupper. GODE ARBEJDSVANER, MILJØ OG HYGIEJNE I opgaver og tværfaglige projekter træner du forskellige arbejdsformer: individuelt, parvis eller i et team med dine klassekammerater. Du skal arbejde med din personlige fremtræden, og hvilken betydning den har for dit arbejdsliv. Vi lægger vægt på, at du lærer at samarbejde og være omhyggelig med kvalitet og præcision, så du kan være stolt af det, du laver! Du får gode arbejdsvaner og evnen til at tænke arbejdsmiljø og hygiejne ind som en naturlig del af hverdagen. STORE OG SMÅ EMNER Dansk bliver også et vigtigt fag. Du skal kunne læse faglige vejledninger, lave arbejdsbeskrivelser, faglig dokumentation og forklare processer. Du skal også bruge matematik til at beregne blandingsforhold, mængder, mål, antal m.m. Du lærer at søge job og skrive ansøgninger. Du bliver præsenteret for konkrete emner som hvordan en lønseddel ser ud, og hvad skat er, til mere overordnede spørgsmål som hvad det kræver af dig at være en del af en arbejdsplads og et samfund. DIG SELV OG DIN LIVSSTIL Du vil også lære, hvad det betyder for dit arbejdsliv, at du selv har en sund livsstil. Jobbene under denne fagretning kræver, at du er i god fysisk form. Dine vaner, det du spiser, hvordan du står og sidder, når du arbejder, samt hvad du laver i din fritid, har indflydelse på dit arbejde. DINE STYRKER OG TALENTER Start på Mad og oplevelser og bliv klar til næste skridt i din uddannelse. Dine lærere vil løbende tale med dig om dine styrker og talenter inden for branchen og fagene, så opgaverne kan tilpasses dit niveau, og så du står godt rustet til dit valg af uddannelse. Til gengæld forventer vi, at du møder op med interesse og vilje til at yde en indsats og lægge engagement i uddannelsen. Fagretningen giver også adgang til alle andre erhvervsuddannelser i Danmark. Du finder Mad og oplevelser under hovedområdet: Fødevarer, jordbrug og oplevelser Du kan tage fagretningen både i Aalborg og i Hobro. Læs om tilmelding og optagelse på side 9. 14
16 BAGER OG KONDITOR FACTS OM UDDANNELSEN TIL BAGER OG KONDITOR Maks. 4½ år Varekundskab, salg og service, produktudvikling, egenkontrol, brødproduktion, kransekager og tørkager, rullede deje, flødekager og lagkager, dessertproduktion, naturfag, brandbekæmpelse, fødevarehygiejne, førstehjælp m.fl. Bager eller konditor i bagerbutik, supermarked, restaurant, på hotel, kro, luksusliner osv. Jeg har altid godt kunnet lide at bage. Jeg synes, det er hyggeligt; jeg kan lide at lave pynteting og være kreativ. Det bedste ved uddannelsen er, at jeg jo får lov til at lave det, jeg godt kan lide bageting. Kransekager, brød, grovbrød, lagkager det er mange forskellige ting. Vi skal også sætte os ind i nye ting. Nytænkning er også vigtigt, og hvordan man bedst sælger sine produkter. i otte timer i træk næsten. Prøv at spørge en bager, om du må prøve at være der en uge. Det kan være hårdere, end man tror. Rundstykkerne skal jo være klar til kunderne til tiden. Jeg vil gerne have min egen konditorbutik, hvor jeg kan lave små fine ting og være kreativ og have tiden til at kunne gøre det. Det elsker jeg. Og kunne nytænke. Line, bager og konditor-elev Mad og oplevelser under hovedområdet Fødevarer, jordbrug og oplevelser. Husk at mødetiden tit er mellem kl. 2 og 5 om morgenen ude hos en bager. Og så arbejder man måske 16 Rørdalsvej Aalborg
17 DETAILSLAGTER FACTS OM UDDANNELSEN TIL DETAILSLAGTER Maks. 4 år Kalkulation, detailopskæring, ernæringslære, butiksopbygning, måltidsløsninger, kundebetjening, pølsemageri, opskæring af vildt, charcuteri, dansk, naturfag, brandbekæmpelse, fødevarehygiejne, førstehjælp m.fl. SPECIALER: Butiksslagter, delikatesseslagter I slagterbutik eller i delikatesseafdeling i et supermarked. Jeg startede med en gymnasial uddannelse og havde andre planer, men blev træt af det. Jeg syntes, det var for bogligt. Jeg havde så arbejdet i SuperBests slagterafdeling i Hjørring, mens jeg gik i gymnasiet det var fascinerende. Jeg kan rigtig godt lide alt fra opskæring, hvor du står med dyret, til du følger produktet til enden og sælger det til kunden. Noget af det, jeg synes er allerfedest, er, at man kan bruge sine hænder og skære. Det kræver teknik at fjerne sener rigtigt. Det er helt klart øvelse gør mester. Du skal ikke være bange for at blive beskidt, og du skal heller ikke være bange for at komme til at skære dig selv selv om du passer på, så vil kniven smutte på et eller andet tidspunkt. Du kan heller ikke komme ren hjem fra arbejde. Hvis du bare er villig til at flytte rundt, er der masser af lærepladser at få. Jeg vil gerne åbne min egen butik. Så kan jeg prøve at have mit eget og selv bestemme tingene. Tobias, detailslagter-elev Mad og oplevelser under hovedområdet Fødevarer, jordbrug og oplevelser. Rørdalsvej Aalborg 17
18 GASTRONOM FACTS OM UDDANNELSEN TIL GASTRONOM Maks. 4 år og 3 måneder Salg og service, ernærings- og menulære, køkkenpraktik, regning og kalkulation, varekundskab, produktudvikling, kreativ tallerkenanretning, naturfag, informationsteknologi, engelsk fagsprog, brandbekæmpelse, fødevarehygiejne, førstehjælp m.fl. SPECIALER: Kok, smørrebrød og catering I restaurant, cateringfirma, virksomhedskantine, institution osv. SKOLEPRAKTIK: Kan du ikke finde en læreplads, kan du fortsætte din uddannelse i TECHCOLLEGE Praktikcenter. Da jeg startede på TECHCOLLEGE, gik jeg i mesterlære på Bryghuset Vendia i Hjørring. Det er et hårdt sted at være, for vi har mange gæster næsten hele tiden, men det gode er, at man lærer vildt meget. Det, jeg godt kan lide ved mit fag, er at stå op om morgenen og vide, der er en masse mennesker, jeg skal lave mad til. Det at vide, at det er god mad, man sætter ind på bordet at man har kærlighed til maden, passion og stolthed det er vigtigt. Ellers står du bare og laver ting, du heller ikke selv gider spise. Mange i branchen tænker nok mest vi skal bare tjene penge, kør, kør, kør, men der er ikke noget ved at give 150 kroner for en frokostret, der ikke smager af noget. Hvis mit talent rækker, så er Bocuse d Or* målet. Men nu må vi se. Ellers vil jeg gerne starte min egen restaurant på et tidspunkt. * Bocuse d Or er det uofficielle verdensmesterskab for kokke. Lasse, kokke-elev Mad og oplevelser under hovedområdet Fødevarer, jordbrug og oplevelser. Du kan tage grundforløbet både i Aalborg og i Hobro. 18 Rørdalsvej Aalborg
19 ERNÆRINGSASSISTENT FACTS OM UDDANNELSEN TIL ERNÆRINGSASSISTENT Maks. 3 år og 7 måneder Diætetik, ernæringslære, fødevarelære, kostlære og vurdering, engelsk, samarbejde og kommunikation, sensorik og madkvalitet, bæredygtighed og nærvær, kreativ anretning, skolemad, dansk, naturfag, samfundsfag, brandbekæmpelse, fødevarehygiejne, førstehjælp m.fl. Ernæringsassistent i storkøkkener eller kantiner på fx skoler, institutioner, plejehjem eller hospitaler De sidste fem år har jeg været interesseret i køkkenfaget. Jeg har arbejdet i køkkenet på et bowlingcenter, en produktionsskole og en sommerhøjskole. Og så var min lillesøster i gang med uddannelsen til ernæringsassistent, så nu skulle det være nu skulle jeg have en uddannelse. Jeg ville ikke være kok; det er for stresset for mig. Som ernæringsassistent ved jeg på forhånd, hvilken mad jeg skal lave og til hvem. Du arbejder med store portioner over en hel dag i et storkøkken. Hvor sundt og usundt er det, vi spiser? Det har jeg stor interesse for. Og så kan jeg være med til at gøre folk glade. Mht. fremtiden har jeg tænkt mest på at blive køkkenchef på en højskole eller efterskole om 5-10 år, når jeg har fået stort kendskab til faget. Jeg kan godt lide at arbejde med unge og lære andre mennesker ting, jeg kan. Niels Peter Sebbelin, ernæringsassistent-elev Mad og oplevelser under hovedområdet Fødevarer, jordbrug og oplevelser. Netop det med at jeg skal vide meget om sundhed og energiberegning tiltaler mig ved uddannelsen. Rørdalsvej Aalborg 19
20 TJENER FACTS OM UDDANNELSEN TIL TJENER Maks. 3 år og 10 måneder Psykologi, salg og service, iværksætteri, branchelære, arbejdsmiljø, menulære, gastronomi, drikkevarer, fransk fagsprog, engelsk fagsprog, servering, praktisk tjenerarbejde, bar og barista, dansk, brandbekæmpelse, fødevarehygiejne, førstehjælp m.fl. Tjener på fx restaurant, kro, hotel, krydstogtskib osv. Du kan tage grundforløbet både i Aalborg og i Hobro. Jeg kan godt lide det sociale i tjenerfaget. Du er utrolig social, lærer meget om dig selv og andre mennesker. Vores produkt er en oplevelse. Mange tænker, at tjenerfaget er let og simpelt det er bare mad og drikkevarer men det er det ikke! Du lærer rigtig meget om mad, drikkevarer, fx vin, kulturer det er rigtig spændende. Jeg tror faktisk, mange mennesker vil elske at tage en tjeneruddannelse. Jeg elsker tjenerfaget. Men jeg kunne også godt tænke mig et andet perspektiv i min uddannelse, og jeg elsker at studere. Min plan er at tage studenterkursus bagefter, men inden da vil jeg gerne sejle som tjener med DFDS det er der rigtig gode penge i. Så kan jeg lave en opsparing og tage en videregående uddannelse, fx til psykolog. Mange af mine klassekammerater vil gerne være butlere i England, restaurantmanagere i Dubai, serviceøkonomer der er mange gode muligheder inden for hotel og turisme, hvis du har tjeneruddannelsen. Mange tror, at tjenere ikke tjener ret meget, men sådan er det ikke for uddannede tjenere udlært i Danmark. Du kan tjene rigtig, rigtig meget. Lærerne på tjeneruddannelsen har en utrolig stor faglig stolthed. Og det smitter af på os elever. Lærerne går meget op i at lære os en masse om fx personlig fremtræden og Mad og oplevelser under hovedområdet Fødevarer, jordbrug og oplevelser. gæstepsykologi. Så kan vi præstere det bedste så bliver gæsternes oplevelse også meget bedre. Diego, tjenerelev 20 Rørdalsvej Aalborg
21 RECEPTIONIST FACTS OM UDDANNELSEN TIL RECEPTIONIST Maks. 2 år og 10 måneder har du studentereksamen, kan du tage uddannelsen på 2 år. Samfundsfag, psykologi, salg og service, engelsk, branchejura og forsikring, brancheøkonomi, konferencelære, receptionsarbejde og -teknik, sikkerhed, turistlære, kulturforståelse, dansk m.fl. Receptionist på hotel, konferencecenter, kro osv. Jeg har boet i udlandet og været køkkenchef i Paris. Det var bare ikke rigtig mig. Jeg har mere behov for kontakt med mennesker. Jeg har også været tjener, men jeg fik en rygskade. Derfor flyttede jeg tilbage til Danmark og begyndte på receptionist-uddannelsen. Det at kunne hjælpe folk, at gøre deres ferie bedre det er det fedeste ved uddannelsen. Gæsterne kan bare tage deres hoved under armen, for jeg skal vide alt. Hvis der kommer en sur gæst ind, og jeg smiler og gør hans dag bedre, så gør det mig glad. Som receptionist gør du en forskel for mennesker. Hvis de har låst nøglerne inde i bagagerummet, så skal jeg nok fikse det! Man oplever de mærkeligste ting som receptionist. Jeg vil ikke blive boende i Danmark. Selv om jeg er født her, føler jeg mig ikke ret dansk. Jeg skal snart til jobsamtale på Gran Canaria, så lige nu overvejer jeg, om det er dér, jeg skal hen, eller det bliver Frankrig. Mange receptionister arbejder inden for kæder, for så er der større muligheder for at komme rundt. Monica, receptionistelev Mad og oplevelser under hovedområdet Fødevarer, jordbrug og oplevelser. Rørdalsvej Aalborg 21
22 LANDBRUG, DYR, PLANTER OG NATUR TILMELD DIG LANDBRUG, DYR, PLANTER OG NATUR, HVIS DU VIL FORTSÆTTE PÅ: // Anlægsgartner // Dyrepasser // Landbrugsuddannelsen // Greenkeeper Fagretningen giver også adgang til alle andre erhvervsuddannelser i Danmark. Hvis du gerne vil være god til at arbejde med dyr, planter, teknik og maskiner inden for det grønne område, er dette en fagretning for dig. Her kommer du i gang med en uddannelse, hvor du lærer at arbejde under naturens forudsætninger og med faglige traditioner inden for fagene. I MARKEN, GRØNNE ANLÆG, STALDEN OG MASKINHALLEN Undervisningen foregår både på marker og grønne anlæg, i stald, zoostald og maskinhal. Desuden er der klasseundervisning i teorilokaler og studiecentre, ligesom vi tager på besøg hos virksomheder. FÆRDIGHEDER INDEN FOR DE GRØNNE UDDANNELSER På Landbrug, dyr, planter og natur lærer du færdigheder inden for de forskellige grønne uddannelser. Du får både introduktion til de forskellige fag, og du kommer til at kombinere færdigheder og viden i en række projekter og opgaver på tværs af fagene. Du lærer at arbejde sammen med andre også på tværs af fremtidige faggrænser. Du lærer at forstå, hvilken rolle arbejdet med landbrug, dyr, planter og natur spiller i det danske samfund. Du kommer også til at undersøge og diskutere, hvordan du kan udfordre grænserne for, hvad naturen og teknologien tillader os at gøre i dag. ARBEJDE, ARBEJDSMILJØ OG SUND LIVSSTIL Du får også nogle generelle grundfag. Dansk indgår, så du lærer at læse faglige vejledninger, lave arbejdsbeskrivelser og forklare processer. Du lærer at skrive ansøgninger og søge job. Du får fag om både praktiske ting, som hvordan en lønseddel ser ud, arbejdsmiljø og sund livsstil, og der bliver også tid til at diskutere arbejdspladskultur, medborgerskab m.m. INTERESSE OG ENGAGEMENT Vi forventer, at du møder op med interesse og vilje til at yde en arbejdsindsats og lægge engagement i uddannelsen. Også sammen med de andre på dit hold. Du følger det samme hold gennem det første halve år, og når I fortsætter på et af fagene inden for fagretningen, vil I stadig mødes på samme adresse. LØBENDE EVALUERING Undervejs i uddannelsen bliver du løbende evalueret i forhold til, hvor godt du lærer tingene, din indstilling til uddannelsen og dit valg af fag. Så afklarer vi også, om du har brug for ekstra støtte eller ekstra udfordringer. Vi arbejder sammen med dig, så du kommer gennem uddannelsen med det bedst mulige udbytte! Du finder Landbrug, dyr, planter og natur under hovedområdet: Fødevarer, jordbrug og oplevelser Læs om tilmelding og optagelse på side 9. 22
24 LANDBRUGSUDDANNELSEN FACTS OM LANDBRUGSUDDANNELSEN Maks. 4 år og 3 måneder Biologi, dyrehold, planteproduktion, økologisk landbrug, finansiering og investering, maskiner, teknik, bæredygtighed, traktorkørekort m.fl. SPECIALER: Landmand (planter), landmand (husdyr), jordbrugsmaskinfører Landmand med ansvar for dyrebesætning, bestyrer af landbrugsejendom, sælger af foderstoffer eller andre landbrugsprodukter, maskinfører ved landbrug, skovbrug, gartneri, gods eller staten. Jeg har altid interesseret mig meget for dyr, og så syntes jeg, det kunne være spændende at blive landmand. En i familien var landmand, og han opfordrede mig til at snakke med skolen. Så kom jeg i brobygning. Jeg har valgt at arbejde med kvæg, for svin siger mig ikke så meget, men kvæg jeg synes egentlig bare, de er søde. Jeg kan rigtig godt lide, at man i mit fag kommer tæt på dyrene, altså ikke sådan for at kæle for dem, men det der med at være tæt ved dyrene inde ved dem. Dyrepassere er fx ikke så tæt på de gør mere rent. At være landmand er hårdt arbejde fysisk. Man skal tænke på, at det er hver dag. Man kan ikke bare holde fri; dyrene skal stadig passes. I fremtiden vil jeg allerhelst prøve at arbejde i Australien eller USA på en farm. På lørdag tager jeg af sted til Island i fire uger for at passe køer deroppe. Det er det fede ved de her uddannelser; du kan også komme ud at rejse. Maria, landmandselev Landbrug, dyr, planter og natur under hovedområdet Fødevarer, jordbrug og oplevelser. 24 Struervej Aalborg øst
25 DYREPASSER FACTS OM UDDANNELSEN TIL DYREPASSER Maks. 4 år og 6 måneder Adfærdsbiologi, dyrehold, dyrekroppen, dyrevelfærd, biologi, smittebeskyttelse, sundhed og sygdom, pasning og træning, traktorkørekort m.fl. SPECIALER: Zoologiske anlæg, forsøgsdyr, hestemanager, dyrehandel Dyrepasser ved zoologisk have, stutteri eller medicinalfirma Uddannelsens hovedforløb udbydes ikke på TECHCOLLEGE. Efter grundforløbet kan du fortsætte din uddannelse på fx Hansenberg i Kolding. Det startede, da jeg var helt lille. Mine forældre siger, jeg er opvokset i en hundekurv. Jeg har haft hund, siden jeg var syv år og har min egen hund, som jeg går på hundeudstilling med, en fransk bulldog. Jeg har altid drømt om at arbejde med dyr. Jeg kan godt lide at være den, der hjælper dyrene til at få deres budskab ud. De har fx brug for noget at spise, men de kan ikke sige det til os. Jeg kan godt lide at arbejde med problemdyr, fx hunde der blevet mishandlet og ikke kan lide mennesker. At vende dem om til at blive de sødeste familiehunde. Hunde er særlige for mig. Når jeg er færdig med dyrepasseruddannelsen, vil jeg have et certifikat til at blive hundetræner. Jeg er også helt forelsket i sådan noget som pandaer, så jeg kunne også godt tænke mig at arbejde med at redde de pandaer, der er tilbage. Jeg holder rigtig meget af, at man ikke sidder ned dagen lang som dyrepasser. Jeg kan godt lide at være ude og lavet noget. Jeg sætter praktisk arbejde rigtig, rigtig højt. For at blive dyrepasser skal du være 100 % god til at gøre rent. Hvis du ikke kan lide at gøre rent, så er det meget den forkerte uddannelse, du vælger. Folk tror, man bare skal snakke med dyrene, men i hvert fald 90 % af tiden gør vi rent. Om 10 år håber jeg meget på at arbejde med pandaer. Men hvis det ikke lige er det, så håber jeg på at Landbrug, dyr, planter og natur under hovedområdet Fødevarer, jordbrug og oplevelser. arbejde med de mere specielle dyr i zoo. som ikke lige lever i Danmark. Jannie, dyrepasser-elev Struervej Aalborg øst 25
26 GREENKEEPER/GROUNDSMAN FACTS OM UDDANNELSEN TIL GREENKEEPER/GROUNDSMAN Maks. 4½ år Græs, ukrudt, sygdomme, naturfag, skadedyr, vækstforhold, pleje, gødning, sprøjtecertifikat, kulturteknik, pleje af beplantninger, traktorkørekort m.fl. SPECIALER: Greenkeeper, groundsman Greenkeeper ved golfklub eller groundsman ved fodboldstadion Uddannelsens hovedforløb udbydes ikke på TECHCOLLEGE. Efter grundforløbet kan du fortsætte din uddannelse hos AMU Nordjylland. Hvis du godt kan lide at arbejde udendørs og måske endda elsker sport, så er greenkeeper-/groundsman-uddannelsen som skabt til dig. En greenkeeper anlægger og passer golfbaner, mens en groundsman arbejder med plænen på fodboldstadioner. Du vælger selv, hvad du vil specialisere dig i. På uddannelsen lærer du alt om, hvordan man anlægger og plejer en flot og plan plæne, der er perfekt til dens formål. En vigtig del af arbejdet går selvfølgelig ud på at klippe græsset, men arbejder du med golfbaner, skal du også passe blomster, buske og træer både med maskiner og håndkraft. Du lærer også, hvordan man bekæmper ukrudt kemisk og mekanisk, og du får viden om skadedyr og svampe, der også skal holdes væk, så de ikke skader plænen. Landbrug, dyr, planter og natur under hovedområdet Fødevarer, jordbrug og oplevelser. 26 Struervej Aalborg øst
27 ANLÆGSGARTNER FACTS OM UDDANNELSEN TIL ANLÆGSGARTNER Maks. 4½ år Jord, vand, næring, anlægsteknik, plantekendskab, plantesundhedslære, matematik, materialeforståelse, opmåling m.fl. SPECIALER: Anlægsteknik, plejeteknik Anlægsgartner hos privat firma eller staten, graver, kirkegårdsleder Uddannelsens hovedforløb udbydes ikke på TECHCOLLEGE. Efter grundforløbet kan du fortsætte din uddannelse hos AMU Nordjylland, hvor du også kan komme i skolepraktik. Jeg har en stor interesse for det grønne område, haver osv. Jeg har arbejdet på kirkegårde, og nu mistede jeg så mit job og ville prøve noget nyt. Så startede jeg på anlægsgartner-uddannelsen. Jeg er tosset med planter og ved en masse om, hvordan man passer dem. Det at være udenfor er en stor ting for mig! Jeg elsker at arrangere planter og sætte ting sammen på nye måder. Fliselægning er egentlig ikke så meget mig. Så jeg har valgt at lære mere om plejeteknik. Det går ud på at plante, passe grønne områder, beskære og lave alt muligt i den retning. Jeg tegner også haveplaner og har et kolonihavehus kun med prydhave. Den er min legeplads. Jeg har tænkt på at starte mit eget firma eller blive havekonsulent, når jeg er færdig. Jeg vil også gerne prøve noget forskelligt i forskellige firmaer, og jeg er ikke bange for at flytte efter det. I dit eget firma har du ansvaret, men så bestemmer du også selv. Jesper, anlægsgartner-elev Landbrug, dyr, planter og natur under hovedområdet Fødevarer, jordbrug og oplevelser. Struervej Aalborg øst 27
28 KONSTRUKTION, PRODUKTION OG BILER TILMELD DIG KONSTRUKTION, PRODUKTION OG BILER, HVIS DU VIL FORTSÆTTE PÅ: // Industrioperatør // Smed // Industritekniker // Personvognsmekaniker // Lastvognsmekaniker Drømmer du om en fremtid med motorer, fræsemaskiner eller lager og transport? Så tag Konstruktion, produktion og biler som dit første skridt på vejen til en karriere i fremtidens industri. Her kræves omstillingsparate, dygtige, faglærte håndværkere, som både kan tage fat og være omhyggelig med detaljerne. MATERIALER OG ARBEJDSMETODER Undervisningen er praktisk og anvendelsesorienteret. Du kommer til at stå med jern, motorolie og værktøj i hånden, og du vil lære at tegne og designe på en computer. Du kommer til at bruge dine hænder, løse praktiske opgaver, eksperimentere og afprøve dine evner som håndværker. Vi lærer dig de korrekte teknikker inden for fagene. ARBEJDE I TEAMS, PARVIS OG SELVSTÆNDIGT Du kommer til at samarbejde med dine klassekammerater og flere af dem vil sikkert følge dig videre gennem uddannelsen. I bliver udfordret i en række projekter, I skal løse som team, i par eller selvstændigt. Du lærer at planlægge og udføre opgaver professionelt og sikkert. Vi træner løbende fagudtryk og det faglige sprog, ligesom du lærer at kommunikere med forskellige kundetyper og faggrupper. Vi lægger vægt på gode arbejdsvaner, præcision, kvalitet og omhyggelighed, så du kan være stolt af det, du laver. EN MODERNE, TEKNISK UDDANNELSE Du får undervisning i både erhvervsfaglige og almene fag, så du kan tage en moderne, teknisk uddannelse. Du skal blandt andet lære at læse faglige vejledninger og instruktioner. Du skal kunne lave arbejdsbeskrivelser og dokumentere og forklare processer. Vi kommer også ind på samfundsmæssige emner, der berører dig og branchen. Fra konkrete emner som jobsøgning og at skrive ansøgninger, og hvad skat er, til mere overordnede spørgsmål som hvad det kræver at være en god kollega og borger i et samfund. SKAL DU HAVE FLERE UDFORDRINGER? Din lærer vil løbende holde øje med din arbejdsindsats, dine styrker og talenter inden for branchen. Så I kan se, om du har brug for ekstra støtte eller flere udfordringer for, at du lærer så meget, du kan. Og så du er godt rustet til den uddannelse, du fortsætter med. Fagretningen giver også adgang til alle andre erhvervsuddannelser i Danmark. Du finder Konstruktion, produktion og biler under hovedområdet: Teknologi, byggeri og transport Læs om tilmelding og optagelse på side 9. 28
29 PERSONVOGNSMEKANIKER FACTS OM UDDANNELSEN TIL PERSONVOGNSMEKANIKER Maks. 4½ år. Uddannelsen findes også som EUX. Så er varigheden 5 år. Benzin- og dieselmotorer, styretøj og undervogn, bremser, elektriske systemer i personvogne, transmission, komfort og sikkerhed, kvalitet og service på værksteder m.fl. Autoteknolog, driftsteknolog offshore, produktionsteknolog, maskinmester, bilsynsassistent SKOLEPRAKTIK: Kan du ikke finde en læreplads, kan du fortsætte din uddannelse i TECHCOLLEGE Praktikcenter. Da jeg var tidlig teenager, ville jeg gerne være mekaniker, og så er det først for fire år siden, at jeg besluttede, jeg ville skifte over til det. Inden da havde jeg både været på gymnasiet og universitetet. Jeg stoppede, fordi det ikke var mig. Hvad skulle jeg så lave nu? Så kom mekaniker ind som førstevalget. Det her arbejde er fuldstændig perfekt til mig. Jeg elsker mekanik. Det er nok førsteprioriteten. Det, der også får mig til at stå op om morgenen, er, at jeg har nogle sindssygt gode kolleger. Godt nok kan man sige, at jeg skruer i biler hver dag, men der er ikke nogen opgaver, der er ens synes jeg. Der er som regel travlt på værkstedet, så den, der er ledig, tager den næste bil uanset om det er et servicetjek eller at skille motoren helt ad. Sådan tror jeg, det er på mange værksteder. Rigtig mange værksteder går meget op i sikkerhed i dag sikkerhedsbriller, beskyttelseshandsker, det rigtige arbejdstøj... De gamle svende har en tendens til bare at bruge, hvad de har ved hånden. Her skal du som ung være stærk og passe på dig selv. Du skal jo også bruge dine øjne, når du bliver pensioneret. Jeg lægger ikke planer for fremtiden; jeg tager det, som det kommer. Men jeg har drømt om fx at arbejde for et racing team fx på Jyllandsringen, enten som mekaniker eller leder. Eller have mit eget lille værksted ude på landet med Konstruktion, produktion og biler under hovedområdet Teknologi, byggeri og transport. faste kunder, og hvor der kommer alt muligt mærkeligt ind ad døren. Frej, personvognsmekaniker-elev Teglværket Nørresundby 29
30 LASTVOGNSMEKANIKER FACTS OM UDDANNELSEN TIL LASTVOGNSMEKANIKER Maks. 4½ år. Uddannelsen findes også som EUX. Så er varigheden 5 år. Benzin- og dieselmotorer, styretøj og undervogn, bremser, elektriske systemer i lastvogne, transmission, kvalitet og service på værksteder m.fl. Autoteknolog, driftsteknolog offshore, produktionsteknolog, maskinmester, bilsynsassistent SKOLEPRAKTIK: Kan du ikke finde en læreplads, kan du fortsætte din uddannelse i TECHCOLLEGE Praktikcenter. Jeg har altid godt kunnet lide biler og store biler. Min far er i Forsvaret, så jeg kan godt lide det her med soldater så jeg ville gerne arbejde med store biler, tanks og fly. Derfor startede jeg på grundforløbet til mekaniker-uddannelsen. Jeg vidste fra starten af, at det var lastbiler, jeg ville ud og lave. Det er fedt at skille noget ad, fordi der er noget galt, og så skal bilen jo gerne komme ud at køre igen. Det med at reparere og få det til at virke det synes jeg er fedt! Nogle gange er arbejdet lidt hårdt, både psykisk og fysisk det kommer selvfølgelig an på arbejdspladsen. Man skal kunne arbejde under pres, har jeg i hvert fald oplevet. Man skal virkelig ville uddannelsen, for der er rigtig meget at lære, og der skal læses bøger. I min klasse er der et par stykker, der er ordblinde, men de klarer sig også godt, for man kan få ekstra hjælp. Det er fedt, at når du har det her grundforløb, så kan du vælge en masse veje det afhænger af dine interesser. Nu er jeg så der, hvor jeg gerne vil læse videre til flymekaniker, for jeg har måske fået en plads ved Forsvaret, der kan føre mig videre. Om 10 år er jeg forhåbentlig på en fed arbejdsplads i Forsvaret og arbejder med fly! Peter, lastvognsmekaniker-elev Konstruktion, produktion og biler under hovedområdet Teknologi, byggeri og transport. 30 Teglværket Nørresundby
31 SMED FACTS OM UDDANNELSEN TIL SMED Maks. 4½ år. Uddannelsen findes også som EUX. Så er varigheden 5 år. Fra idé til smedeteknisk produkt, afkortning og tildannelse, termisk sammenføjning, maskinel og manuel bearbejdning, måleteknik, tegningsforståelse og dokumentation, montage og demontage m.fl. SPECIALER: Klejnsmed, aluminium/rustfast, plade og konstruktion, vvs-energiteknik, smedebearbejdning, svejser Fx industrirørsmed, plade- og konstruktionssmed, klejnsmed, beslagsmed SKOLEPRAKTIK: Kan du ikke finde en læreplads, kan du fortsætte din uddannelse i TECHCOLLEGE Praktikcenter. At være smed indebærer en masse færdigheder. Man kan bygge noget stort, kreere noget anderledes, end man lige kan derhjemme. Noget, der holder i mange år. Derfor lå det mere til højrebenet for mig end fx tømrer eller murer. Jeg har også valgt uddannelsen, fordi jeg som smed kan gå ind i en produktion mange steder i verden. For at være en god smed skal man være god til præcisionsarbejde. Og man skal vide en masse tekniske ting om processer og materialer. Hvis jeg fx svejser en plade på, kan den trække sig. Man skal være klar på at blive beskidt hver dag og møde kl. 6. Uddannelsen kræver, at du har selvdisciplin og vilje. I min læretid arbejder jeg med opbygning af lastbiler hos SAWO. Når jeg er færdig, håber jeg på at være i udlandet et par år, men ellers går jeg efter at blive selvstændig med produkter eller at leje mig selv ud til virksomheder, fx på projektbasis til hasteopgaver eller kunstværker. Søren, smede-elev Konstruktion, produktion og biler under hovedområdet Teknologi, byggeri og transport. Sigrid Undsets Vej Aalborg øst 31
32 INDUSTRITEKNIKER FACTS OM UDDANNELSEN TIL INDUSTRITEKNIKER Maks. 4 år. Uddannelsen findes også som EUX. Så er varigheden 5 år. CNC-, CAD- og CAD/CAM-teknik, konventionel spåntagende bearbejdning, materiale- og bearbejdningsforståelse, måleteknik, automation og teknisk innovation Arbejde med fremstilling af komponenter i maskinindustrien på CNC-styrede maskiner, som reparatør eller montør i andre metalvirksomheder, fx den maritime industri SKOLEPRAKTIK: Kan du ikke finde en læreplads, kan du fortsætte din uddannelse i TECHCOLLEGE Praktikcenter. Jeg valgte denne uddannelse, fordi jeg syntes, den virkede interessant. Det, der især tiltaler mig, er blandingen mellem at bruge sine hænder og sit hoved. Jeg synes fx, det er nødvendigt at kunne bruge hovedet en smule, når man arbejder med tolerancer på eksempelvis 0,025 mm man skal være opmærksom på, hvad man laver, og kunne tænke fremad. Det svinger en del, hvad man laver, når man er færdig. Vi designer dog ikke så meget, mig bekendt; det lader vi andre om. Vores fokus er fremstilling. Emnerne, vi arbejder med, kan være alt fra få centimeter og gram til flere meter høje og adskillige tons. Det, der gør det svært at beskrive, hvad man konkret laver, er, at man mere eller mindre kan lave alt. Eksempelvis kan man i drejebænken lave en lille cylinder, mens man i en større drejebænk kan fx lave en skibsaksel eller en aksel til en vindmølle. Og vi arbejder i metal, plast eller måske endda noget helt andet. Vi programmerer og betjener også CNC-maskiner (computerstyrede). I CNC-fræseren især er der virkelig mange muligheder. Fx er der én på skolen, der på et hovedforløb har lavet en elguitar i metal. Jeg har ikke tænkt så meget over fremtiden endnu. Jeg har altid været fascineret af (militær)fly, så måske vil jeg arbejde inden for den Konstruktion, produktion og biler under hovedområdet Teknologi, byggeri og transport. gren, men det kan lige så godt være noget helt andet. Stefan, industritekniker-elev 32 Sigrid Undsets Vej Aalborg øst
33 TEKNISK DESIGNER FACTS OM UDDANNELSEN TIL TEKNISK DESIGNER Maks. 3½ år Teknisk dokumentation, beregning og konstruktion, udformning og opfølgning på planlægning, prisberegning, tegning og konstruktion i 2D og 3D CAD, visualisering, teknisk innovation, økonomi, engelsk og matematik SPECIALER: Bygge og anlæg, industriel produktion Udarbejder teknisk dokumentation i fx metalvirksomheder, byggefirmaer, hos arkitekter, ingeniørvirksomheder eller i kommunernes tekniske forvaltninger SKOLEPRAKTIK: Kan du ikke finde en læreplads, kan du fortsætte din uddannelse i TECHCOLLEGE Praktikcenter. Jeg valgte uddannelsen som teknisk designer, fordi jeg godt kan lide at sidde og designe og lege med forskellige former og størrelser. Det, jeg godt kan lide ved denne branche, er, at man hele tiden kan forbedre sig, da tegneprogrammerne tit bliver opdateret, og der kommer nye og smartere funktioner. Det er også et stort plus, at man kan videreuddanne sig senere. De ulemper, der er ved dette fag, er, at det kan være rigtig svært at finde en læreplads, men hvis man virkelig brænder for det og bliver ved med at lede, skal det nok give pote i sidste ende. Om 10 år ser jeg mig selv arbejde inden for det samme fag eller noget, der minder om, men højst sandsynligt har jeg bygget videre på min grunduddannelse og videreuddannet mig som produktionsteknolog. Ellers kunne jeg godt tænkte mig at designe køkkeninteriør. Louise, teknisk designer-elev El, byggeri og energi under hovedområdet Teknologi, byggeri og transport. Sigrid Undsets Vej Aalborg øst 33
34 EL, BYGGERI OG ENERGI TILMELD DIG EL, BYGGERI OG ENERGI, HVIS DU VIL FORTSÆTTE PÅ: Drømmer du om en fremtid inden for byggeri og tekniske installationer i fx el, ventilation, vvs og automatik? Så tag El, byggeri og energi som dit første skridt på vejen til en karriere i fremtidens byggeri. Her kræves dygtige, faglærte håndværkere, der kan kombinere solidt håndværk med kreativitet og innovation. Det kræver et højt fagligt niveau, engagement og evnen til både at arbejde alene og sammen med andre. ENERGIOPTIMERING, ENERGIBESPARELSE OG BÆREDYGTIGHED Energioptimering, energibesparelse og bæredygtighed spiller en stor rolle inden for byggeri og installationer, så det bliver et gennemgående tema på El, byggeri og energi. MATERIALER OG ARBEJDSMETODER Undervisningen er praktisk og anvendelsesorienteret. I værkstederne prøver du kræfter med materialer og arbejdsmetoder fra de forskellige fag. Du kommer til at bruge dine hænder, løse praktiske opgaver, eksperimentere og afprøve dine evner som håndværker. Vi vil udfordre dig til at tænke i nye baner og muligheder inden for fagene. Du skal samarbejde med dine klassekammerater om mindre byggeprojekter, hvor de forskellige fags metoder og materialer indgår. Dine klassekammerater følger dig i øvrigt også fremover, da de fleste af uddannelserne findes på samme adresse. EN MODERNE, TEKNISK UDDANNELSE Du får undervisning i både erhvervsfaglige og almene fag, så du kan tage en moderne, teknisk uddannelse. Du skal blandt andet lære at læse faglige vejledninger og instruktioner. Du skal kunne lave arbejdsbeskrivelser og dokumentere og forklare processer. Vi kommer også ind på samfundsmæssige emner, der berører dig og branchen. Fra konkrete emner som jobsøgning og at skrive ansøgninger, og hvad skat er, til mere overordnede spørgsmål som hvad det kræver at være en god kollega og borger i et samfund. FORSTÅ ANDRE TYPER HÅNDVÆRKERE Gennem projekterne får du viden om og erfaring med de forskellige fag under fagretningen, så du er godt rustet til din videre uddannelse og så du kan forstå og arbejde sammen med andre typer håndværkere, når du kommer ud på byggepladserne. Dine lærere vil løbende hjælpe dig med at vurdere dine styrker og talenter inden for fagene. Så ved vi, om du har behov for ekstra udfordringer eller mere hjælp for at blive dygtigere. Så er du klar til din videre uddannelse og din fremtid inden for moderne byggeri. // Elektriker // Elektronik- og svagstrømsuddannelse // Vvs-energiuddannelsen, // Tømrer (træfagenes byggeuddannelse // Murer // Teknisk designer // Byggemontagetekniker // Bygningsmaler // Vindmølleoperatør // Automatik- og procesuddannelsen Fagretningen giver også adgang til alle andre erhvervsuddannelser i Danmark. Du finder El, byggeri og energi under hovedområdet: Teknologi, byggeri og transport Du kan tage fagretningen både i Aalborg og i Hobro. Læs om tilmelding og optagelse på side 9. 34
UDDANNELSER PÅ TECHCOLLEGE GÅ HVAD VIL DU VÆRE GOD TIL? HVILKEN VEJ SKAL DU VÆLGE? På TECHCOLLEGE møder du engagerede faglærere med erfaring fra erhvervslivet. Vi går op i godt håndværk, og vi vil gøre